Mailis Repsi intervjuu "Pealtnägijale": pikk versioon
#000003
Mailis Reps on üks Eesti viimaste aegade mõjukamaid poliitikuid. Neljakordne haridusminister on mitme valitsuse arhitekt, juhtinud võimupööret koduerakonnas ja viie aasta eest oleks temast võinud saada president, aga pea aasta on ta vaikinud. Nüüd andis Reps Taavi Eilatile intervjuu, mille pikk versioon ilmub esimest korda.
#000004
Sisuliselt hetkest, kui Eestis moodustati praegune valitsus, ei ole te andnud ühtegi pikemat intervjuud. Ajakirjanikud on teie poole pöördunud, helistanud, aga te ei võta isegi kõnesid vastu. Miks see on nii läinud, et Mailis Reps ei vasta ajakirjanikele?
#000005
Kui ma tagasi astusin, siis puhtalt isiklikel põhjustel. Selle ümber on väga palju spekulatsioone olnud ja see oli ka põhjus, miks mul väga tükk aega ei olnud soovi, jaksu ega tahtmist intervjuusid anda.
#000006
Võib-olla nüüd on paslik siis öelda, miks ma tagasi astusin. Et ma astusin tagasi sellepärast, et lihtsalt inimlikult oli seda liiga palju, et selleks hetkeks ma olin lahutanud oma 20 aastat kestnud abielu ja palju pikema kooselu, üsna pika ja keerulise protsessi tulemusena. Ma olin selleks hetkeks just kaotanud täpselt poole raseduse pealt oma lapse, kellega väidetavalt kõik oli korras, kuni ma läksin järgmisesse ultrahelisse. 20. nädalal last kaotada, kui sa tead, et on tütar, sa oled talle nime pannud, on äärmiselt raske.
#000007
Ma usun, et ma oleks sellest välja tulnud, kui see oleks olnud poliitiline skandaal, aga kuna ta oli nii isiklik ja kuna ta oli nii lastega seotud - et ma pean vaatama videot, kus mu kolmeaastast last lasteaia ees on filmitud detailides. Seda oli liiga palju. Aeg-ajalt on ka poliitik lõpuks inimene.
#000008
See lapse kaotus on asi, mida te ei ole varem rääkinud?
#000009
Ma arvan, et seda teavad minu lähedastest umbes kolm inimest.
#000010
Kes seda oskab meditsiiniliselt vastata. Süda ei löönud ja nii oli.
#000011
Kui aus inimene enda meelest olete?
#000012
Valimiste ajal ma ei ole ärimeestelt raha küsinud, vaid olen võtnud selleks laenu, võin ka teha reklaami, LHV pangalt, mitu korda – tagasi ka maksnud. Selles mõttes mul ei ole finantssõltuvust olnud mingitest liikumistest või ettevõtetest.
#000014
Mis ma veel oskan aususe kohta öelda? Kas ma olen endale kuskilt midagi salaja koju tassinud? Olen need 20 aastat väsimatult nii endale kui oma pereliikmetele öelnud, et väga paljud asjad, mis teistel on lubatud, ei ole sulle lubatud, sa oled tähelepanu all, sind jälgitakse. Ei ole kahtlustki, et kui ma lähen lasteaeda, siis ma ikka püüan vaadata, et oleks puhas pluus, sest kindlasti on mõni proua, kes jälgib ja vaatab, kas laps on kenasti, oskab viisakusi.
#000015
Oleme siis selles intervjuus ausad ja räägime kõik südamelt ära, sobib see teile?
#000016
Te küsisite kahte küsimust. Kas me saame ausad olla – jah, ma saan olla, saan rääkida täpselt seda, mis ma saan rääkida. Kui ma ei saa rääkida, siis ma vastan, et ma ei saa seda kommenteerida. Kas ma räägin kõik südamelt ära? Ei, kindlasti mitte, ma võin kohe alguses öelda, seda kokkulepet meil ei tule.
#000018
Olgu, aga läheme ajas tagasi, läheme sinna hetke, kus 2002 jaanuaris Mailis Rand kutsutakse haridusministriks – mil moel see käis, kuidas te siia suurde poliitikasse sisenesite?
#000019
Mind poliitilises mõttes ei tundnud Keskerakonnas eriti keegi, muidugi ma olin käinud mingitel üritustel, aga...
#000020
1998. aastast, aga see kutse tuli jah ootamatult.
#000022
See oli olukord, kus Ene Grauberg, inimene, kes tõesti mind tudengina ja õpilasena väga hästi tundis, kutsuti Peeter Kreitzbergi poolt haridusministriks. Ei ole saladus, et Ene ka kaalus seda, üsna värvikas ja väga tark daam, nagu ta on, ütles erinevatel põhjustel ära. Hetkel, kui nad helistasid, ma pidasin oma 27. sünnipäeva. Ja ma olen üsna veendunud, et ma ei olnud esimene telefonikõne.
#000023
Nii et kui ma julgen kokku võtta need oma 20 aastat hariduspoliitikas, siis kõige pikemaajalised ministrid olemegi olnud mina ja Tõnis Lukas. Meil on küll sügav eriarvamus olnud venekeelse hariduse teemal. Aga sotsiaalne, tasakaalukas ja väga-väga stabiilne haridussüsteemi hoidmine on olnud kindlasti märgiline.
#000024
Räägime välispoliitikast ka, teil on siin ka suurepäraseid saavutusi, mida pole ette näidata Urmas Reinsalul, Eva-Maria Liimetsal ega kellelgi teisel: koostööprotokoll Ühtse Venemaaga on teie allkirjastatud. Te olete korduvalt öelnud, et täna see seisab sahtlinurgas ja seda keegi ei kasuta, aga miks seda toona ikkagi vaja oli?
#000025
Ma mõtlesin, et te räägite mu Ukraina raportist, Janukovitšiga kohtumistest ja Timošenko juures vanglas käimisest, aga kahjuks te nendest ei räägi.
#000026
Aga kui räägime Ühtsest Venemaast, tuleme korraks tagasi sellesse aega. Eesti ja Venemaa suhted olid hoopis teistel alustel, absoluutselt teistel alustel – Ühtne Venemaa oli hoopis teistsugune erakond ja reaalselt otsitigi sellist konstruktiivset lähenemise võimalust poliitilisel tasandil. Ei olnud saladused, et sarnast initsiatiivi koostööks näitasid üles tol hetkel sotsiaaldemokraatide pool ja ka Res Publica.
#000027
Tol hetkel oli see väga kalkuleeritud. Kindlasti poliitiliselt kalkuleeritud just selles mõttes, et kui riik võtab ettevaatliku hoiaku, siis poliitilisel erakonnal on võimekus siin astuda nagu kindlamaid samme.
#000028
See, mis kõik sinna hiljem on järgnenud, see on juba selline sisepoliitiline show.
#000029
Te ei kahetse, et see lepe sai toona sõlmitud?
#000030
Kui me oleksime olnud info juures, mis näiteks viis aastat hiljem oli, siis me kindlasti ei oleks seda alla kirjutanud, mitte mingil juhul.
#000031
Aga miks te siis hiljem seda ei tühistanud?
#000032
Siis ta oli juba sisepoliitiline mäng. Sisepoliitiliselt oli see, et Keskerakond on alati arvestanud meie venekeelse elanikkonna seisukohti. Nende jaoks on teatud sümbolväärtused ja üks nendest oli, et Keskerakond on valmis Venemaaga suhtlema ja selleks sümboliks tolleks hetkeks oli välja mängitud, kindlasti ka väga oskuslikult Edgar Savisaare poolt, siis see koostööleping. Mida rohkem seda kritiseeriti, seda suuremaks sümboliks ta sai.
#000033
Läheme ajas natukene edasi. Juba kogenum poliitik Mailis Reps astub teist korda haridusministeeriumisse. See 2005 alanud ametiaeg kestis kaks aastat ja pärast seda Keskerakond sisuliselt lükati pumba juurest eemale kümneks aastaks, põhjuseks oli erakonna juht. Millisel hetkel saite aru, et Edgar Savisaare aeg erakonna juhtimise juures on läbi?
#000034
Vaadates nüüd tagasi kuni Edgari haiguseni, meeldis ta või ei meeldinud, aga äärmiselt võimekas juht ta oli. Ja see arvamus, et ta otsustas asju üksi, ei vasta tõele, tal oli üsna suur tagatuba.
#000035
Aga ma usun, et minu jaoks oli ainult üks märgiline osa: viis aastat tagasi toimunud presidendivalimised, kus me veel presidendivalimiste eelõhtul üsna pikalt, arvan, et mitte vähem kui tund, Edgariga rääkisime. Ja kogu austuse juures, kahjuks ta ei öelnud mulle, et ta oli teinud Siim Kallasega kokkuleppe. Võib-olla oleks mõni üllatus jäänud järgmine päev vähemaks.
#000037
Tema reetis teid seal presidendivalimiste ajal?
#000038
Tema luges tõenäoliselt, et mina olin ta enne juba reetnud, kuna ma toetasin Kadri Simsonit ja Jüri Ratast. Aga ütleme nii, et me ei olnud päris ühes paadis.
#000039
No see ei olnud väga tõsiseltvõetav, kogu lugupidamise juures.
#000041
Aga hiljem, kui Kadri Simson kandideeris juba erakonna juhiks, mis siis oli?
#000042
No siis oli olukord absoluutselt teine juba. Siis oli juba küsimus selles, et me kõik ju mõistsime, et need muutused tulevad. Lihtsalt väga suur lootus oli, kuna Kadri Simson ei olnud lihtsalt erakonna liige, ta oli pereliige. Sisuline pereliige, ta oli ikkagi Edgar Savisaare hoovi peal üles kasvanud, väga võimekas poliitik.
#000043
Ka mina uskusin, et kui üldse mingisugune üleminek võiks toimuda, siis nii, et Edgarile jääb väga soliidne roll erakonnas. On ta siis auesimees, on ta president, ta võib olla ka lõpuks erakonna esimees, aga peaministridebattides anda Kadri Simsonile võimalus. Tol hetkel oli see ikka täiesti nagu vau, ta oleks olnud nendes debattides ainukene noor ja ainukene naine.
#000044
Aga pärast Kadri Simsoni ebaõnnestumist 2015?
#000045
See just ei olnud päris ebaõnnestumine, kui me mõtleme. See vana erakond ei tulnud enam kunagi tagasi, põhimõtteliselt olid muutused toimunud. Lihtsalt juhiks jäi veel Edgar Savisaar, keda toetasid ma ei tea, Yana Toom, Jaanus Karilaid, mõned veel...
#000046
Ja tegelikult Edgari tagatuba sellisel kujul lagunes.
#000047
Ja sealt astusite eeslavale teie. Presidendivalimised, erakonna sees presidendikandidaadi valimised, tegite kampaaniat?
#000049
Presidendikandidaadiks erakonna poolt ülesseadmine tähendas volikogu otsust. Volikogu otsus tähendas kõikide piirkondade otsust. See on aeg, kus ma olen lugematul arvul inimeste köökides istunud, jah.
#000050
Erakonna liikmete, erakonna märgiliste juhtide, osakonna juhtide, asutajaliikmete. Kümnete, kui mitte sadade...
#000051
Arutasime, kuhu me läheme oma erakonnaga. Et selles mõttes oli see, see oli märgiline aeg...
#000053
Muidugi. Edgar ajaloos selline sümbol.
#000055
Arvan, et on äärmiselt kahetsusväärne, ta nüüd kandideerib kohalikel valimistel, aga see on tema enda otsus. Ta on nii märkimisväärne, et ajalugu ühel hetkel kindlasti tõlgendab ta hoopis ümber.
#000056
Tema juhitud Keskerakonnas, seal oli ka skandaal skandaali otsa...
#000057
Oi muidugi. Alati olnud, aga selle nimi on poliitika
#000058
Evelyn Sepp rääkis meile mõni aasta tagasi, kuidas tema tassis kilekotiga raha Keskerakonda, kas teie tegite sedasama?
#000059
Minu ja kapo suureks rõõmuks ei ole mina kunagi erakonna rahaasjadega tegelenud, põhimõtteliselt.
#000060
Aga liikmena toonud erakonda toetust, mida tegelikult on teile antud?
#000061
Ei, minul ei ole seda au olnud, õnneks tõenäoliselt ma ei kuulunud sellesse klubisse.
#000062
Aga ikkagi 2016. See oli teie poliitilise karjääri senine tipp? Oli vist reaalne šanss, et oleksite võinud saada presidendiks?
#000063
Selle koha pealt oskab kindlasti teile kindla vastuse öelda Jaak Aab, sest tema tegi tabeleid valijameestest ja valijameestele perfektselt, ta oli väga pikka aega olnud kohalikes omavalitsustes, tema infopagas inimeste osas on müstiline.
#000064
Me veetsime Jaak Aabiga neli kuud igapäevaselt ühes autos, eranditult kõik päevad ja ööd tegime kampaaniat, no fantastiline inimene.
#000065
Aga te hindaksite oma šansse ikkagi reaalseks? See ei olnud lihtsalt, et kandideerin nii möödaminnes, et saada natuke tähelepanu?
#000066
Aus vastus: ei, ei. Valimiste öö eel me istusime Hiltonis Siim Kallasega – rääkisime jumal teab millest, raamatutest, ta loeb väga palju, haruldaselt huvitav inimene on ta. Kuna olime temaga olnud ka ühes valitsuses, tema küll peaministrina, siis mul oli ka väga suur lugupidamine tema vastu, ma kogu aeg ootasin, et nüüd tuleb see küsimus, et mis siis teises ringis saab? Aga seda küsimust ei tulnud ja järgmisel päeval ma sain aru, et see küsimus esitati kellelegi teisele.
#000067
Aga arutasime Jaak Aabiga väga tõsimeelselt seda, et kes on teises ringis ja seal oli siis väga selge üllatus, Allar Jõks.
#000068
Kalkulatsioonide järgi, kui Keskerakonna hääled oleksid pidanud ja mõned muud nüansid sinna juurde arvestada, siis suhteliselt tõenäoline olnuks mul olla teises ringis. Aga see, et teise ringi jõuab Allar Jõks, see oli üllatus.
#000069
Nii et, kui te peate silmas, et kas ma läksin Estoniasse mõttega, et tulen sealt tagasi julgestusmeeskonnaga – ei.
#000072
Aga sellest peale algas muutuste laine?
#000074
Muutus oli juba toimunud, sest volikogu otsus oli presidendivalimistega juba langenud ja häälte vahekord oli juba paigas.
#000075
Te võtsite vastu taas haridus- ja teadusministri portfelli. Seda aega ministeeriumis meenutatakse, see oli teie üks tippaegasid, kogenud poliitik, haarab teemasid lennult, omab mõju erakonnas, omab mõju valitsuses. Oli see tippaeg?
#000076
Istub rahakoti juures, peaks vist täpsustama. Ma usun, et hariduse valdkonnal pole kunagi nii palju raha olnud ja ma siiralt kahtlen, kas kunagi tuleb ka!
#000077
Usun, et neid aegu, kus kellelegi on võimalik neljakordistada palk, nagu me tegime näiteks õpetajatega, lasteaedades, siis neid aegu tõenäoliselt Eesti Vabariigis tükk aega ei tule.
#000078
2019 riigikogu valimised: teie toote üle 2000 hääle...
#000079
Väga suur pettumus oli see – Lasnamäelt 2000 häält. Kuigi on ette arvata, et iga Keskerakonna valija valib pigem Mihhail Kõlvartit, aga jah.
#000080
No muidugi, eks ma lootsin, eeldasin mõni tuhat häält rohkem.
#000081
Kogu Keskerakonna tulemus oli tegelikult suur läbikukkumine?
#000082
Ma olin üks vist kõikides telekanalites, kõike kommenteerisin, kui on kriis, siis ma ei ole kunagi kaameraid kartnud, aga väga raske oli intervjuusid anda.
#000085
Siis sõlmiti hommikul ikkagi salalepped, et Reformierakond narritakse ära?
#000087
No see küsimus ei olnud selles, küsimus oli selles, et Reformierakond oli oma headuses selleks hetkeks kõik headuse välja löönud.
#000088
Kui sa valimised võidad, siis oled eufoorias ja ütled kõikidele potentsiaalsetele partneritele, et nüüd hakkame bikiinivooru tegema, kõigepealt teeme bikiinivooru ja siis alastivooru ja siis tantsuvooru. Võib juhtuda, et su potentsiaalsed partnerid ütlevad selle peale, et meile see ei sobi!
#000089
EKRE valitsus oli õigustatud tagantjärgi või mitte?
#000090
Koalitsiooni tegemine oli väga hirmutav...
#000091
Väga paljud asjad poliitikas mängitakse. Aga EKRE jaoks ei olnudki mäng, nad tulid laua taha tõsimeelselt, nagu uskusid paljusid asju, mis nad lauale tõid. Ja võib-olla need ei olnud päris sellised asjad, millega me olime harjunud, olid väga revolutsioonilised.
#000092
Ma olen päris mitme koalitsiooni moodustamise juures olnud – täiesti erinev teistest! Tavaliselt on nii, et vorstid laotakse laua peale, jagatakse viinerid tükkideks, siis pannakse kokku mingi selline ilus asi. Võetakse kõikide ministeeriumide arengukavad, siis mingi selline üldine jutt sinna juurde, siis mingid prioriteedid. Aga 2019 istusime maha ja hakkasime Eesti Vabariigi põhiseadust tutvustama.
#000093
Vaadake reitinguid. See küsimus ei ole show's. Küsimus ongi selles, et meil on märkimisväärne osa ühiskonnast, kes usub, et meie põhitalad tuleb ümber kirjutada.
#000095
Kuigi Mailis Reps oli esialgu EKRE-ga valitsuse tegemise osas skeptiline, siis hilisemate skandaalide ajal on just tema võtmetegelane, kes ekrelaste põhjustatud skandaale silus ja ka keskerakondlastele selgitas, miks tuleks valitsuses jätkata.
#000096
Toonasest ajast vastab tõele, et te tahtsite minna tegelikult ise Euroopa Komisjoni Kadri Simsoni asemel – väidetavalt olete isegi Jüri Ratast telefoni teel selle eest pehmelt öeldes sõimanud?
#000097
Telefoni teel ma ei sõima kunagi kedagi. Telefon ei kuulu ainult minule ja telefoni jälgivad mitte ainult Eesti õiguskaitseorganid, vaid ka teised, nii et telefoniga ma räägin väga vähe.
#000098
Te tahtsite minna ja olite pettunud?
#000099
Komisjoni volinik on väga kõrge amet, meil Kadriga oli sel teemal väga pikk jutuajamine, mitte ühtegi halba tunnet mul ei ole. See oli meil Kadriga nelja silma all väga pikk jutuajamine.
#000100
Põhjust, miks Mailis Repsi täht Eesti poliitikataevast peaaegu aasta kadunud on, tuleb otsida 2020. aasta novembri Õhtulehest, kus ilmus esimene artikkel sellest, kuidas Repsi autojuht oli sisuliselt laste isiklik sohver. Kui esialgu proovib Reps teemat siluda, siis järgmiste kahtlustuste lisandudes teatab ta tagasiastumisest ja väldib edaspidi teema kommenteerimist.
#000101
Mida ma siis kommenteerisin? See nädal aega ma kommenteerisin, et ma vabandan, et minu pere- ja avaliku elu ühitamisel on tekkinud vastuolusid ja ma astun tagasi ja selle juurde ma jään.
#000102
Loomulikult ma vabandan, kui see riivab inimeste õiglustunnet.
#000103
Hommikul ma viisin lapsed alati ise ja oli hetki, kus nad kokku korjati, kas siis toodi ministeeriumi juurde või viidi koju. Ja siis ma tulin hiljem järgi, neid hetki tõesti oli.
#000104
Kui sa ikkagi oled kuskil kell kaks öösel mingit õudset kriisi jälle lahendamas, siis oli hetki, kus Mart Helme küsis, et kas kodus ei peaks olema, päris valus oli jah. Neid hetki oli küll, kus ma mõtlesin sügavalt, et kas see on minu valik, et kas ma teen õigesti.
#000107
Aga see, et riigi palgatud autojuht, teie lapsi selle asemel, et teie...
#000108
Eks me seda kohtus siis järgmised viis või seitse aastat, mis need kohtuistungid tavaliselt kestavad, viis seitse aastat arutame, kogu Eesti ühiskond saab arutada, kas see on hea või halb.
#000109
Mis tassimine, kõigepealt. Ma usun, et ka televaataja, mõistlik inimene, saab aru, 20 aastat poliitikas olen kogu aeg üle õla vaadanud – isegi valimiskampaaniate jaoks ei ole küsinud heade sõprade raha – et nüüd meeltesegaduses ma järsku keset ööd endale kohvimasinat koju ei vii.
#000112
Et ei, ma ei joo kohvi. See põhjus oli lihtsalt see, et ministril oli tagatoas kohvimasin, mida me kolides ühest Tõnismäe kontorist teise ei vajanud. Sealt tuli meil jutuajamine, mille juures saab olla ainult kommentaar Mart Laidmetsalt, jutuajamine oli meil kantsleriga, vaid oli tõesti see ettepanek, aga ma jätan need detailid...
#000113
Et see oli kodukontori teema täpselt nii nagu mul üks nõunik.
#000116
Kes seda kohvi joob seal siis?
#000117
Neid inimesi, kes mul käisid teatud nõupidamistel, neid inimesi oli, aga jah, ma ei joo kohvi ja mu kolmeaastane ja kuueaastane, kümneaastane ka kohvi ei joo. See, et minister käis kataloogiga mööda haridusministeeriumi, need on huvitavad linnalegendid, mis kõik on edasi arenenud.
#000118
See oli Rally Estonia poolt korraldatud. Oli Rally Estonia kutse ja mina viibisin peaministri meeskonnas, kinnitan üle, mul ei olnud plaani seal ööbida, nii nagu on Mart Laidmets hiljuti ühes intervjuus öelnud. Reaalselt tegelikult me otsisime ministeeriumi poolt mulle majutust ja tuli riigikantseleist signaal, et on olemas Tartu hotellide nagu eelreserveering Rally Estonia poolt.
#000120
Rally Estonia tahtis saada endale valitsusdelegatsiooni liikmeid. Mina olin seal, oli peaminister, oli Riina Solman, oli Tõnis Lukas, seal oli veel umbes seitse bussitäit külalisi...
#000121
Aga nad ei kutsunud kogu peret?
#000122
See kutse oli koos perega, kõik nad olid koos perega.
#000123
Just, aga ikkagi pereliikme eest peab maksma...
#000124
Ma saan aru, te kümnendat korda küsite sama küsimust, ma vastan teile nii, et mul ei ole olnud mitte kunagi plaanis ega hakka kunagi plaanis olema oma laste, mingisuguseid reise või mingeid muid asju... Vastupidi, ma olen kogu aeg nõunikele öelnud, et kui tulevad mingid lisakulud, siis palun, vaadake. Loomulikult ma ministrina ei saa teile täna siin kätt südamele pannes öelda, et ma olen igat arvet ise jälginud. Loomulikult see ei ole olnud võimalik.
#000125
Kindlasti saab olema see kohtus detailselt lahti räägitud, need on olnud kõik väga huvitavad nüansid, ka mulle.
#000126
Ei oska teile täna kommenteerida.
#000127
Te lendasite, laps oli kaasas, maksite ise?
#000128
Kõik rinnalapsed on minuga reisinud kaasas niikaua, kui nad on saanud mu käest rinda. Nii et ta ei ole kuidagi erandlik, kaasa arvatud Ukrainas, on mul käinud kõik lapsed kaasas.
#000129
Alati ma ise, nii et kui seal on mingid segadused, ju ta siis kohtus tuleb läbi analüüsida.
#000131
Mis puudutab bussi, siis bussi koha pealt kindlasti jälle on uurijad selle kenasti põhjalikult selgeks endale teinud, aga sel hetkel, kui minister hakkas bussiga ringi sõitma, siis Janar Holm oli selles osas väga täpne inimene, ministri auto läks kantsleri käsutusse.
#000134
Igati arusaadav, aga Euroopasse puhkusereisile...
#000135
Tol hetkel kõik targad inimesed ütlesid, et ministril on auto isiklikus kasutuses. Puhkusereis Euroopasse tuli äärmiselt spontaanselt. See oli vahetult pärast valimisi ja vahetult pärast seda väga huvitava koalitsiooni kokkupanekut. Põhimõtteliselt enam-vähem vist otsus oli selline, et lähen ümber nurga, aga siis jõudsime päris soojale maale välja.
#000136
Kas ma täna teeks uuesti sama otsuse? Kindlasti mitte, aga tol hetkel...
#000137
Mul on endal mugavam. Mu enda isiklik auto on Volkswagen Caravelle, käisime lastega mööda Euroopat, oluliselt mugavam oli bussis magada. Minu enda isiklik.
#000139
Lähme loeteluga edasi: lapsi hoidev sõbranna?
#000142
Ei vasta tõele. Mul oli üks nõunikest inimene, keda ma usaldasin, üdini ja usaldan tänaseni, kes töötas väga palju minu kodukontoris, punkt. Kas mul olid lapsed samal ajal kodus? Jah. Kas ta hoidis lapsi kuidagi eraldi nendel aegadel, kui mind ei olnud? Ei.
#000143
Kinnitan, on käinud kahel korral mul see nõndanimetatud sõbranna, tegelikult nõunik, traumapunktis. Ühel korral ma olin Eestist ära. Laps ütles õhtul, et tal ikkagi ei saa pallimängust viga saanud näpp korda ja kuna ta elab mul tõesti väga lähedal, siis ma tõesti helistasin talle. Sest mul endal lapsehoidja ei sõida autoga. Ja teisel korral oli nii, et mina sõitsin traumapunkti poole, ta võttis lapse kooli juurest, viis traumapunkti.
#000144
Kui seda nimetatakse lapse hoidmiseks, siis jah, siinkohal võin öelda, et selliseid nüansse võib olla, aga see, et ta oleks regulaarselt... Veel kord, mul on oma lapsehoidja.
#000145
Ehk siis kõik need näited, mis ma praeguseni olen loetlenud, on vale?
#000146
Eks mina olen piisavalt koolis käinud jurist, ootame kohtulahendit, nagu ma ütlesin, et eks me siis viis või seitse aastat.
#000147
Karistust olete valmis selle eest kandma, mis iganes see saab olema?
#000149
Ma hoidsin hinge kinni kogu see üheksa kuud. Veel kord rõhutan – me jagasime ministeeriumis kas või Euroopa rahasid, hankeid, ehitasime riigigümnaasiumid, või seesama muusikakool, mida me ehitame sinna Tõnismäe nurga peale, need on kümnetes miljonites.
#000150
Mul oli tõsiselt palju magamata öid. Ma ju ei tea, kuidas hankeid vormistatakse, aga igasuguste dokumentide vormistamises loomulikult usaldan ministeeriumi. Ministril ei olegi valikut.
#000151
Isiklikus osas see, mida te siin ette ütlete, et kas me oleme ministeeriumis midagi ära tassinud – ei ole. Kas ma selles osas olen kuidagi kombineerida püüdnud – ei ole. Kas oli neid hetki, kus mul lastele sõideti järgi? Jah, kahjuks oli rohkem, kui kui oleks vaja olnud...
#000152
See suurepärane sünnipäevapidu selles uhkes restoranis – kulinaariahuvilisele, et kuidas oli?
#000153
Ka seda võtan väga tõsiselt, ootan. See saab olema juristide väga tõsine debati koht, ma jätaks selle kohtutasandile.
#000154
Aga ikkagi pidu oli, söödi?
#000155
Pidusid ministri ajast ma ei mäleta mitte ühtegi.
#000156
No aga kutse on ju selge, tulge sünnipäevale. Olen näinud seda kutset. Tahate raha saada kella jaoks, põrandakellale?
#000158
Kas me oleme ministritega või kaaspoliitikutega söönud – rohkem kui sadu kordi? Väga palju kordi, jah.
#000159
Ministri e-maili pealt saadate kirja erakonnakaaslastele, et saate vanemaks.
#000160
Eks kriminaalmenetluse lõppedes, kui mul on kõik need süüdistused käes, oskan seda kommenteerida. Minul ei ole täna seda infot, mis teil on.
#000161
Eks me siis kohtus arutame seda.
#000163
Ma ei saa täna vastata, sest mul ei ole süüdistustoimikut, ma ei oska.
#000164
Küll ma kunagi kunagi leian mõne vahva restauraatori, mõne antikvariaadi, kust ma selle kindlasti endale muretsen.
#000168
Kas see pidu oli tegelikult suunatud erakonnakaaslastele, see oli üritus, mis oligi mõeldud selleks, et erakonna inimesi poputada?
#000169
Ma saan aru, kuhu te tüürite. Ma mõistan teid, suure tõenäosusega. Võimalik, et me seda hakkame arutama, ma täna ei oska öelda, ma tõesti ei oska teile vastata. Ma ootan huviga.
#000170
Kas te tegite seda Keskerakonna seminarina või millena see oli mõeldud? Öeldakse, et see oli mõeldud Keskerakonna seminarina, et see on tavapärane praktika?
#000171
Kui te peate silmas minu sünnipäeva, kus mul on sõbrad-tuttavad, nii nagu teie sünnipäev ja kõikide teiste sünnipäev, siis kinnitan teile, see toimus. Seal olid väga toredad inimesed.
#000172
Aga see ei olnud see sünnipäev, millest kõik räägivad...
#000173
Ei oska teile praegu öelda, eks siis vaatame.
#000175
Siis me vaatame, kui me kohtusse jõuame. Ma vaatan huviga neid materjale.
#000177
Ikkagi, kas see oli erakonnale mõeldud seminar?
#000178
Ma ju ütlesin teile enne intervjuud, et need asjad puudutavat süüdistustoimikut, mida ma ei ole veel näinud. Ma väga vabandan, küsimus ei ole selles, et ma jookseksin kaamerate eest ära, ma ei saa neid asju kommenteerida, ma ei tea fakte...
#000179
Te ei tea fakte ürituses, mida te ise korraldate, kutsute oma erakonnakaaslased, head liitlased...
#000180
Alustame sellest, kes kuhu kutsus. Kõigepealt, ma ei saa nendele küsimustele veel vastata, kuna ma ei oska tõesti nendele vastata.
#000181
See on ju naljanumber, istute siin, saate rääkida, mida te tegite?
#000182
Vaata üks küsimus on see, mida me tegime, teine küsimus on see, et kuidas prokuratuur on...
#000183
Sellepärast, et asi on kohtus. Kui asi jõuab kohtusse, need asjad tulevad kõik ära, siis me saame seda ju arutama hakata, küsimus on juriidikas, mitte selles, mis tegelikult toimus või ei toimunud.
#000186
Kas garantiikirja võtmine mingisuguse ürituse korraldamiseks on tavapärane praktika Eesti ministeeriumites?
#000188
Jah, väga tavapärane. Kantslerid, asekantslereid, osakonnajuhatajad, kõik, kes oma partneritega kohtuvad, kui see ei ole catering, mis tuleb majja, toimub väljapool maja, siis esitatakse selle peale esildis, mille kinnitab ma ei mäleta neli, viis inimest. Seal ei ole ainult otsene ülemus, seal on üsna tõsised süsteemid ja jah, see on üsna tavapärane praktika.
#000189
Ei, sellist praktikat ei ole, ehk siis kuni tänaseni.
#000191
Võib olla, et see pole sugugi tavatu, et üritusi korraldatakse samamoodi garantiikirja alusel mõne erakonna hüvanguks?
#000192
Ei ole kindlasti tavapäratu, selliseid sündmusi toimub regulaarselt. Ei oska teile täna kommenteerida.
#000193
Erinevatel huvitavatel sündmustel. Kas ma olen söönud ja joonud? Olen söönud-joonud.
#000194
Ma ei ole kunagi küsinud. Aga ma olen suhteliselt veendunud, et need ei ole olnud linnapead, volikogu esimehed, ministrid,
#000196
No ütleme, neid üritusi on olnud mu elus üsna palju ja üsna suuri ka.
#000198
Ma saan aru, et te jõuate samasse kohta, aga ma endiselt ei saa seda kommenteerida.
#000199
Ei, ma ei mängi. Veel kord: kui oleks tegemist tavalise poliitilise skandaaliga, ma istuks ja vastaks kõikidele küsimustele. Kuna tegemist on siin kõrval kriminaalmenetlusega, kus käib kogu see võlumaailm juba juristide tasandil, siis ma pean järgima seda, mida mulle on öeldud ja see on see, et hetkel selles faasis ma ei saa kommenteerida.
#000200
Väga veenvalt, soovitab vaikida, enne kui me näeme süüdistusmaterjale.
#000202
Mis puudutab saadikupuutumatust, siis see on väga kummaline asi. Kui võiks minu tagasihoidliku arvamuse öelda, siis selle võiks seadusest välja võtta. Ma saan aru, kust see tuli ja kahekümnendate-kolmekümnendate aastate loogikat.
#000205
Täna ei ole ühtegi erandit, see on tegelikult pigem nagu kummaline, sest saadikupuutumatust peavad riigikogu liikmed otsustama olukorras, kus neil veel pole mingit infot. Mitte mingit, kaasa arvatud minul, keda täna siis süüdistatakse sajas surmapatus. Mul ei ole täielikku toimikut, sellepärast, et täistoimik esitatakse kohtule. Enne nad ei saa kohtule esitada, kui saadikupuutumatus ära võetakse.
#000206
Sellise kummalise etapi sa pead läbima, kusjuures alati see läbitakse ja see on tegelikult formaalsus.
#000207
Kalev Kallo puhul me mäletame, et nibin-nabin...
#000211
2020. aasta lõpuintervjuus Vikerraadiole te ütlesite, et Jüri Ratas on poliitik, kellega teie läheksite luurele. Sest ta tõesti nii andekas, tubli, tark ja muidu osav. Täna haarasin riigikogu ees Jüri Ratasel nööbist kinni, küsisin juba mitmendat korda, kas ta oleks nõus selle loo tarvis tulema ja teid iseloomustama, teist rääkima ja ta keeldub. Miks teie lähemad liitlased ei taha teid avalikult toetada?
#000214
Te ei tunne, et teid on kuidagi maha jäetud erakonna poolt?
#000217
Ütleme, et 20. juuli otsused olid võib-olla veidi ootamatud jah.
#000218
See, et aseesimehe kohalt ja fraktsiooni juhi kohalt...
#000219
Aga no ju siis erakond peab edasi liikuma.
#000221
Aseesimees on on kinnitatud kongressi poolt, ma ei oska seda öelda. Aga eks minu soov ja tahtmine olnuks, et need asjad oleks saanud võib-olla teistsuguse lahenduse.
#000223
Miks ma seda Jüri Ratase teemat puudutan, veel selle aasta alguses arvasin, et Mailis Repsist saaks suurepärane president?
#000224
Eks Keskerakond oli ühe korra Mailis Repsi kandidatuuri välja käinud. Aga Mailis Reps presidendikandidaadina ei olnud jaanuaris 2021 laual vestluses Kaja Kallasega. Ja selles ruumis olime mina ja Kaja Kallas, nii et ei, see koalitsiooni ei moodustanud.
#000225
Huvi pärast – kelle nimi sealt siis läbi käis?
#000226
Sealt ei käinud nimed läbi. Me rääkisime umbes viiest võimalikust kandidaadist. Aga jah, see ei olnud Mailis Reps.
#000227
Ajaloo huvides on, et muidugi Kaja küsis seda. Aga kuna selleks ajaks oli mul selge...
#000228
Ei,ei, Kaja Kallas küsis, et millised on koalitsiooniläbirääkimiste soovid ja tol hetkel meie parim teadmine oli, et toimub mingisugune menetlus, kuskil ma olin tagasi astunud, aga meil rohkem infot ei olnud. Koalitsiooniläbirääkimiste ajal ma palusin politseilt informatsiooni ja siis tuli oluliselt hiljem teade, et on algatatud kriminaalmenetlus. Aga ei olnud juttu minu nimest.
#000230
Uskumatult palju olen saanud haiget selle aasta jooksul, väga palju, väga palju. Olen saanud muidugi uskumatult palju toetust, aga väga palju haiget.
#000232
Kui me räägime sellest hirmsast tassimisest, siis ma veel kord ütlen, ma ei ole 20 aasta jooksul kordagi unustanud, et ma olen avaliku elu tegelane.
#000233
Aga erakond maksab teie õigusabi kulud kinni, on see nii?
#000234
Tõenäoliselt mingisuguses kolmandikus, mille erakond on kokku leppinud. Et see on kuni teatud summa, mis praeguses seisus, läbirääkimistel advokaadibürooga, on umbes kolmandik.
#000236
Sest ma päris alguses niimoodi palusin. Aga jah, mitte kogu ulatuses ja erakonnas advokaadikulude toetamine ei ole kuidagi erandlik, me oleme seda teinud korduvalt enne. Ja sellele tuginedes ma selle palve esitasin, aga jah, seekord erakond ütles, et nad ei maksa mitte advokaadikulusid, vaid lihtsalt toetavad ühes summas.
#000237
See, et haridusministeerium on esitanud selles asjas ka tsiviilnõude näitab, et ministeerium on kuidagi kahju kannatanud?
#000238
Täna see 3000 eurot kuus, mida riigikogu lihtliige, nagu te ütlete, saab, sellega ära ei ela?
#000240
Tänan muretsemast, püüan hakkama saada.
#000241
Olen kuulnud, et erakonna esimees lausa pidi teile otsima mingit pehmet maandumist, kas vastab tõele, olete rääkinud?
#000242
Erakonna esimees ei ole mulle hetkel küll ühtegi tööpakkumist teinud, ta teab, et ma olen riigikogu liige. Aga nüüd, mis edasi? Ma ei oska öelda, kas poliitika on igaveseks läbi või ei ole – see väga palju oleneb sellest, mis sellest menetlusest saab.
#000243
Te olete riigikogu liige, kohalikel valimistel ei kandideeri. Kas Mailis Repsi poliitiline karjäär on läbi?
#000244
Ma tulin poliitikasse läbi akadeemilise elu, see on üks asi, mida ma olen kaalunud, et võib-olla minna tagasi oma doktoritöö lõpetamise juurde. Kindlasti vajaks kõvasti uuendamist.
#000246
Poliitika jääb alati. Eks ma ikka jälgin ja eks ma ikka arvan ja inimestega ma ju suhtlen ja arvamust avaldan.
#000247
Ma tegin intervjuu alguses ettepaneku olla aus ja rääkida nii, nagu hingel on. Ega te tegelikult seda ei teinud?
#000248
Mul on siin üks küsimus, millegipärast joone alla jäänud: kas Keskerakond on ilge koht?
#000250
Keskerakond on väga huvitav erakond ja väga murega vaatan, kuidas ümber formeeruvad praegu valijarühmad. Ei, ma arvan, et erakonnal on veel pikk tulevik, aga võib-olla jah, mõned sellised põhiväärtused tuleks meelde tuletada, mis need on.
#000251
Õiguskantsler nõustus Korbilt saadikupuutumatuse võtmisega
#000254
Ministeerium nõuab Mailis Repsilt kohtu kaudu tagasi ligi 120 000 eurot
#000256
EPL: Laidmets vallandati hägusa tehingu tõttu
#000258
Riigikogu hääletas Repsilt saadikupuutumatuse võtmise poolt
#000259
Soome välisminister: peame valmistuma selleks, et Venemaa muutub veel hullemaks
#000263
Endine suursaadik: Bakuu teeb kõik, et rahuvalvajad Mägi-Karabahhi ei jääks
#000264
Kannik: on suur ime, et Venemaa pole saavutanud sõjas õhus totaalset ülekaalu
#000265
Eesti naiste jalgpallikoondis kohtub teisipäeval tugeva Iisraeliga
#000266
Tallinna loomaaiale ei ole poole aastaga sobivat juhti leitud
#000267
Rannula: me ei ole veel valmis võistkond
#000268
Rahvusringhäälingu arendusosakond otsib oma meeskonda frontend arendajat
#000269
Sõja 578. päev: Vene rünnakud Ukraina küladele kirdes tõid kaasa ohvreid
#000271
Rahandusminister saatis kiirkooskõlastusele kõrgemate riigiteenijate palgatõusu kärpe
#000275
Astronoom: virmalisi näeb sageli veel kolm-neli aastat
#000279
Laste kriitikameelt pärsib usk meediaplatvormide aususesse
#000282
Mehhikos eesti kunstnike näituse avanud kuraator: olen Eestis olles nii palju õppinud
#000285
Filmiajakirjanik Hollywoodi streigist: mõned suuremad filmid on edasi lükkunud
#000287
Maria Kallastu uuest singlist: ma pole sellist külge endast varem näidanud
#000289
Pärnu linn laiendab tasulise parkimise ala ja tõstab hinda
#000292
Lelle - Rapla raudteelõik läheb kapitaalremonti
#000294
Neljapäeval ja reedel on Tallinna külje all Muugal suurõnnetuse õppus
#000295
Kliimaministeerium plaanib lõpetada hanekahjude hüvitamise
#000296
ERJK ei ole otsustanud, kas SALK-ilt saadud hüve pidada keelatud annetuseks
#000297
Kettagolfi rajad nihkuvad üha enam Tallinnast välja
#000298
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000299
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000300